DA Den Europæiske Unions Tidende CE 88/188

(2004/C 88 E/0195)

SKRIFTLIG FORESPØRGSEL E-0510/04

af Sérgio Marques (PPE-DE) til Kommissionen

(24. februar 2004)

Om: Gennemførelse af nødhjælpen til Venezuela

Som følge af de tragiske oversvømmelser i Venezuela i december 1999 bevilgede Kommissionen, med henblik på støtte til genopbygning af de berørte områder, betydelige beløb, der skulle gå dels til støtte til genopbygning i staten delstaten Vargas og dels til støtte til risikoforebyggelse, det vil sige udformning og gennemførelse af programmer til forvaltning af naturbetingede risici på et stort område op til det, der blev ramt af oversvømmelserne i 1999, nemlig delstaterne Falcón, Miranda og Yaracuy.

Desværre er der trods Kommissionens bevilling af midler registreret successive forsinkelser med iværksættelsen af de pågældende projekter.

Ifølge oplysninger fra Kommissionen fra september 2003 afhænger Corpovargas' (Instituto Autónomo Corporación para la Recuperación y Desarrollo del estado de Vargas) iværksættelser af to projekter i delstatenstaten Vargas (»Støtte til genopbygning og forebyggelse af katastrofer i delstaten Vargas« og »Social genopbygning i delstaten Vargas«) af, at to europæiske faglig bistandsmedarbejdere kommer til Venezuela, idet finansieringsaftalerne allerede er underskrevet af den venezuelanske regering.

For så vidt angår projektet »Forebyggelse af oversvømmelse i delstaterne Fálcon, Yaracuy og Miranda«, og ifølge oplysninger fra Kommissionen af samme dato, mangler de tekniske bilag til finansieringsaftalerne at blive underskrevet, selv om de skulle have været underskrevet af Kommissionen og den venezuelanske regering senest den 31. december 2003.

På baggrund heraf bedes Kommissionen besvare følgende spørgsmål:

1. Hvor langt er man fremme med gennemførelsen af projekterne i delstaten Vargas?

2. Har den venezuelanske regering truffet en beslutning om tilsynsmyndigheden, som kan sikre projektet »Forebyggelse af oversvømmelse i delstaterne Fálcon, Yaracuy og Miranda«? Hvornår vil Kommissionen og den venezuelanske regering underskrive finansiering saftalen vedrørende dette projekt og gennemførelsen heraf?

Svar afgivet på Kommissionens vegne af Chris Patten

(13. april 2004)

Projektet »forebyggelse af katastrofer og social genopbygning i delstaten Vargas« indledtes officielt den 1. september 2003 med to europæiske eksperters ankomst til projektforvaltningsenheden (Corpovargas). Disse eksperter, med en ansættelsesperiode på seks måneder, havde primært til opgave at dynamisere gennemførelsen af de første aktiviteter og at rådgive forvaltningsenheden ved udarbejdelsen af den foreløbige og den årlige operationelle plan for 2004. Desuden medvirkede eksperterne aktivt til udarbejdelsen af det nødvendige materiale til iværksættelse af det første internationale udbud om bygge-og anlægsarbejder (EuropeAid/117572/D/W/VE) for et beløb, der anslås til ca. 10 mio. EUR.

Den foreløbige operationelle plan, der beløber sig til 382 450 EUR, blev godkendt den 14. november 2003, mens proceduren for de første udbetalinger allerede var indledt. Det internationale hold, der skal yde langsigtet teknisk bistand, påbegyndte sit arbejde i februar 2004.

Kommissionen ønsker at understrege, at den nationale modpart trods gentagne opfordringer endnu ikke har ydet nogen del af sit bidrag til gennemførelsen af projektet. Det har medført, at den lokale tekniske bistand ikke har kunnet iværksættes, hvorfor tidsplanen for gennemførelsen af aktiviteterne risikerer at blive ændret.

Finansiering saftalen vedrørende »forebyggelse af oversvømmelser i delstaterne Falcón, Yaracuy og Mirador« trådte i kraft den 29. december 2003 og blev underskrevet af den venezuelanske udenrigsminister. Aftalen fastsætter opgaverne og funktionerne for viceministerkontoret under planlægnings- og udviklingsministeriet, som er tilsynsmyndighed og forvaltningsenhed for projektet. Aftalen om delegering mellem udenrigsministeriet og planlægnings- og udviklingsministeriet er nu på vej til at blive underskrevet.

Udbuddet vedrørende kontrakten om international bistand har allerede fundet sted. Bedømmelseskomitéen har udarbejdet sine konklusioner, og der foreligger et forslag om tildeling af kontrakten.